قوزیی قیبریس تورک جمهوریتی پرزیدنتی ارسین تاتار گونئی قیبریس روم ایداره‌سی‌نین لیماسول شهرینده‌کی مسجیده ائدیلن هوجومو قیناییب و گوناهکارلارین حبس ائدیلمه‌سینه چاغیریب.
قوزیی قیبریس تورک جمهوریتی پرزیدنت جمهور باشقانلیغی‌نین مطبوعات و توپلوم ایله علاقه‌لر مودیرلیگی‌نین بیاناتینا گؤره، تاتار کئچمیشده اولدوغو کیمی بو گون ده قیبریس مسئله‌سی ایله علاقه‌دار دانیشیق‌لار آپاریلاجاغی عرفه ده روم تخریبات‌لاری‌نین گوندمده اولدوغونو بیلدیریب.
تاتار گونئی قیبریس روم طرفینده اولان مسجیدلر، دینی و مقدس یئرلره هوجوم ائدیلدیگینی و چرشنبه گونو (24 مارس) ده یونانیستان عصیانی‌نین 200-جو ایلدؤنومونده لیماسول‌-داکی مسجیدین دیوارینا "بوتون تورک‌لر اؤلون" طرزینده عیرقچی و فاشیست شعارلار یازیلدیغینی قئید ائدیب.
تاتار بونونلا دا روم طرفی‌نین دوشونجه‌سی‌نین بیر داها اورتایا قویولدوغونا، روم رهبرلیگینه بئله یاناشما‌لارا مانع اولماسی‌نین و گوناهکارلارین یاخالانماسی‌نین واجیب‌لیگینه دقت چکیب.
باش ناظر ارسان سانر ده مسجیده ائدیلن هوجومو و عیرقچی موناسیبتی قیناییب.
ائدیلن‌لرین بیر تخریبات اولدوغونو و قبول ائدیله بیلمه‌یه‌جگیینی بیلدیرن سانر روم رهبرلیگی‌نین حادثه‌نین گوناهکارلارینی یاخالاییب موحاکیمه اولونما‌لاری‌نین لازیم اولدوغونو وورغولاییب.
